Information;Order — ECLI:EU:T:2025:795
Date: 2025-08-20
Language of the case: English
Court formation: Second Chamber
Procedure: Action for annulment - decision unnecessary;Action for annulment - inadmissible
Origin: Belgium

Unionin yleisen tuomioistuimen määräys (toinen jaosto) 20.8.2025 – APEDA ja O’Connor vastaan komissio (asia T‑458/24) Kumoamiskanne – Oikeus tutustua asiakirjoihin – Asetus (EY) N:o 1049/2001 – Tutustumisoikeuden implisiittinen epääminen – Kanteen nostamisen jälkeen tehty nimenomainen päätös – Lausunnon antamisen raukeaminen – Vaatimusten tarkistaminen – Työjärjestyksen 86 artiklan 2 kohta – Kanteen nostamiselle varatun määräajan noudattamatta jättäminen – Erillisen asiakirjan puuttuminen – Tutkittavaksi ottamisen edellytysten selvä puuttuminen – Vaatimus komission määräämisestä tekemään päätös – Toimivallan selvä puuttuminen 1. Kumoamiskanne – Unionin tuomioistuinten toimivalta – Vaatimukset toimielimen velvoittamiseksi toimimaan tietyllä tavalla – Tutkimatta jättäminen (SEUT 263 artikla) (ks. 24 kohta) 2. Kumoamiskanne – Luonnolliset henkilöt tai oikeushenkilöt – Oikeussuojan tarve – Kanne päätöksestä, jolla komissio implisiittisesti hylkäsi asiakirjoihin tutustumista koskevan hakemuksen – Päätös, joka on oikeudenkäynnin kuluessa korvattu nimenomaisella päätöksellä – Oikeussuojan tarpeen lakkaaminen – Lausunnon antamisen raukeaminen – Hyvää hallintoa ja tehokasta oikeussuojaa koskevan oikeuden loukkaaminen – Tällaista loukkausta ei ole (SEUT 263 artikla; Euroopan unionin perusoikeuskirjan 41 ja 47 artikla; unionin yleisen tuomioistuimen työjärjestyksen 86 ja 137 artikla) (ks. 29–36 kohta) 3. Kumoamiskanne – Määräajat – Myöhässä nostettu kanne – Tutkimatta jättäminen (SEUT 263 artiklan kuudes kohta; unionin yleisen tuomioistuimen työjärjestyksen 58 artiklan 1 kohdan a ja b alakohta ja 2 kohta, 60 artikla ja 86 artiklan 2 kohta) (ks. 39–42 ja 45–48 kohta) 4. Tuomioistuinmenettely – Päätös tai asetus, jolla oikeudenkäynnin aikana korvataan riidanalainen toimi tai jolla sitä muutetaan – Kanteen tarkistamista koskeva vaatimus – Kantajan velvollisuus esittää mainittu vaatimus erillisellä asiakirjalla – Vaatimus, joka esitetään huomautuksina tutkimatta jättämistä ja lausunnon antamisen raukeamista koskevasta oikeudenkäyntiväitteestä – Prosessinjohtotoimeen vastaamatta jättäminen – Vaatimusta ei ole esitetty erillisellä asiakirjalla – Tutkimatta jättäminen (Unionin yleisen tuomioistuimen työjärjestyksen 86 artikla) (ks. 51–62 kohta) Määräysosa 1) Lausunnon antaminen vaatimuksista, jotka koskevat Euroopan komission 1.7.2024 antaman sellaisen implisiittisen päätöksen kumoamista, jolla on hylätty viitenumerolla EASE 2024/1869 kirjattu tiettyihin asiakirjoihin tutustumista koskeva uudistettu hakemus, raukeaa. 2) Kanne hylätään muilta osin osaksi sen takia, että se on nostettu tuomioistuimessa, jolla ei selvästikään ole toimivaltaa tutkia sitä, ja osaksi sen takia, että se ei selvästikään täytä tutkittavaksi ottamisen edellytyksiä. 3) Asianosaiset vastaavat omista oikeudenkäyntikuluistaan.